**ՏԵՂԵԿԱՏՎՈՒԹՅՈՒՆ**

Տնտեսական զարգացման բնագավառում ՀՀ Տավուշի մարզպետի կողմից 2014թ. կատարված այն աշխատանքների վերաբերյալ, որոնք ենթակա են գնահատման սահմանված չափորոշիչներով

**1.Հայաuտանի Հանրապետության oրենքների, Հանրապետության Նախագահի հրամանագրերի, կարգադրությունների, կառավարության և վարչապետի որոշումների և այլ նորմատիվ իրավական ակտերի կատարման ապահովում, ինչպեu նաև օրենսդրության կատարելագործման վերաբերյալ առաջարկությունների ներկայացում**

* 1. ***Առևտրի և ծառայությունների մասին օրենքի դրույթների կատարման ապահովում, մասնավորապես***

***-Ոլորտում ՏԻՄ-երի կողմից իրականացրած վերահսկողության արդյունքների մասին եռամսյակային հաշվետվությունների ընդունման ապահովում:***

***-Հաշվետվությունների վերլուծություն և առաջարկների ներկայացում լիազոր մարմնին, առնվազն տարեկան կտրվածքով:***

***-Ոլորտի ուսումնասիրության իրականացում, խնդիրների բացահայտում և առաջարկների ներկայացում տարեկան կտրվածքով:***

***-ՏԻՄ-երի վերահսկողոական գործառույթ իրականացնող մասնագետների վերապատրաստման դասընթացների կազմակերպման ապահովում:***

***-Օրենքի դրույթների կատարմանն ուղղված այլ միջոցառումների իրականացում:***

***(պետք է ներկայացվի տեղեկատվություն վերնշված բաղադրիչներին ուղղված աշխատանքների իրականացման և աշխատանքների արդյունքների մասին )***

- Ղեկավարվելով Հայաստանի Հանրապետության ՏԻՄ օրենքի 77.1-77.6 հոդվածների պահանջներով, ինչպես նաև <<Առևտրի և ծառայությունների մասին>> Հայաստանի Հանրապետության օրենքի 17-րդ հոդվածի և ՀՀ փոխվարչապետ, տարածքային կառավարման նախարարի հանձնարարականով մարզի 62 համայնքներից 42-ում առևտրի, հանրային սննդի և կենցաղային ծառայությունների ոլորտում իրականացվել է 654 ստուգումներ որից` 552 առևտրի, 46 հանրային սննդի և 56 կենցաղային ծառայությունների օբյեկտներում: Արդյունքում արձանագրվել են խախտումներ և սահմանված կարգով նշանակվել 410000 դրամ տուգանք: Տեղեկատվությունը ամփոփվում է և սահմանված կարգով կներկայացվի ՀՀ տարածքային կառավարման և արտակարգ իրավիճակների նախարարություն: ՀՀ փոխվարչապետ, տարածքային կառավարման նախարարի 17.12.2013թ. թիվ 159Ա հրամանով մարզի 24 համայնքներում իրականացվել են վարչական վերահսկողություն առևտրի կազմակերպման կանոնների` մասնավորապես ապրանքների պահպանման, պիտակավորման, ապրանքային տեսքի պահպանման, տակդիրների և աղբարկղների տեղադրման, կշռափաթեթավորման, սանիտարահիգենիկ պայմանների, տեխնոլոգիական սարքավորումների, հաշվիչ դրամարկղային մեքենաների, չափիչ և ստուգիչ սարքերի և ցուցանակների տեղադրման աշխատանքները և այլ գործառույթների մասով: Արդյունքում արձանագրված խաղտումների վերաբերյալ տրվել են համապատասխան հանձնարարականներ հայտնաբերված թերությունները վերացնելու վերաբերյալ:

- Համայնքներից ստացված հաշվետվություններն գտնվում են ուսումնասիրության և վերլուծման փուլում, որը ամփոփելուց հետո սահմանված կարգով առաջարկություններ կներկայացվի ՀՀ էկոնոմիկայի նախարարություն:

- Մարզպետի կարգադրությամբ մարզի բոլոր համայնքներում իրականացվել է ուսումնասիրություններ առևտրի կազմակերպման կանոնների` մասնավորապես ապրանքների պահպանման, պիտակավորման, ապրանքային տեսքի պահպանման, տակդիրների և աղբարկղների տեղադրման, կշռափաթեթավորման, սանիտարահիգենիկ պայմանների, տեխնոլոգիական սարքավորումների, հաշվիչ դրամարկղային մեքենաների, չափիչ և ստուգիչ սարքերի և ցուցանակների տեղադրման աշխատանքները և այլ գործառույթների մասով: Անհրաժեշտության դեպքում տարվել բացատրական աշխատանքներ:

- Տեղական հասարակական կազմակերպությունների միջոցով իրականացվել են համայնքներում ոլորտի պատասխանատու մասնագետների համար վերապատրաստման դասընթացների կազմակերպումը վարչական վարույթի իրականացման, տուգանքների նշանակման և գանձման թեմաներով:

- ՀՀ փոխվարչապետ, տարածքային կառավարման նախարարի 18.02.2011թ. թիվ 01/16/800-11 հանձնարարականի համաձայն 2014թ. մարզպետի կողմից կիսամյակային և տարեկան կտրվածքներով շրջաբերականներ է ուղարկվել մարզի 62 համայնքների ղեկավարներին: Մարզպետարանի համապատասխան մասնագետների կողմից առաջացած խնդիրների վերաբերյալ իրականացվել են մեթոդական և բացատրական պարզաբանումներ:

- Ինչպես ՏԻՄ այնպես էլ առևտրի և ծառայությունների ոլորտի համապատասխան ներկայացուցիչների մասնակցությամբ շարունակվել է կազմակերպվել դասընթացներ <<Առևտրի օբյեկտներում, սննդամթերքի և ոչ պարենային ապրանքների առևտրի կազմակերպում>> թեմայով:

- Համագործակցելով ՀՀ էկոնոմիկայի նախարարության շուկայի և սպառողների շահերի պաշտպանության պետական տեսչության հետ ուսումնասիրվել է մարզում գործող բոլոր գազալիցքավորման կայանները, բաշխիչ աշտարակների տեղադրման նպատակով տրվել համապատասխան հանձնարարականներ, կատարվել վերահսկողություն, որի արդյունքում մարզում գործող բոլոր լցակայաններում տեղադրվել են ժամանակակից բաշխիչ աշտարակներ:

***1.2 ՀՀ Կառավարության, ՀՀ վարչապետի և այլ նորմատիվ իրավական ակտերով մարզպետներին վերապահված մարզի տնտեսական զարգացմանն ուղղված լիազորությունների կատարման ապահովում, մասնավորապես` մարզում ներդրումների ներգրավման, արդյունաբերության, զբոսաշրջության ու այլ ծառայությունների, բարձր և տեղեկատվական տեխնոլոգիաների զարգացման ուղղված միջոցառումների մասով: (Պետք է ներկայացվի տեղեկատվություն հաշվետու ժամանակահատվածում կոնկրետ իրավական ակտով տրված հանձնարարականների, կատարման ժամկետների, ընթացքի և արդյունքների մասին տեղեկատվություն)***

- 2014թ. մարզում գործել են շուրջ 1038 առևտրային և ավելի քան 145 արտադրական տնտեսվարող սուբյեկտներ, ինչպես նաև օտարերկրյա ներդրումային համատեղ ձեռնարկություններ: Նշված կազմակերպություններին մարզպետարանի կողմից ցուցաբերվել են համապատասխան աջակցություն: Ձեռնարկվել են միջոցներ օտարերկրյա ներդրողների համար ստեղծելու հնարավորինս բարենպաստ պայմաններ ներդրումներ կատարելու համար:

ՓՄՁ ԶԱԿ-ի հետ համագործակցելով աջակցություն է ցուցաբերվել ոչ միայն սկսնակ, այլ նաև փորձառու կազմակերպություններին, այդ թվում Այրումի պահածոների գործարանին, նորաստեղծ ջերմոցային տնտեսություններին,<<ՀիմնաՏավուշ>> զարգացման հիմնադրամին, <<Հայկական միրգ>> ՓԲԸ-ին,<<Դիլիջանի հանքային ջրերի գործարան>> ԲԲԸ-ին, <<Իջևանի Բենտոնիտ կոմբինատ>> ԲԲԸ-ին, Երևանի կոնյակի գործարանի Բերդի մասնաճյուղին, <<Քարարտ>> ՓԲԸ-ին, <<Թամարա ֆրութ>> ՓԲԸ-ին /մարզում հիմնել է օրգանիկ հատապտուղների այգիներ, որոնց մակերեսները տարեցտարի ավելանում են/, մարզի բոլոր հյուրանոցառեստորանային համալիրներին և հյուրատներին, որոնց համար ՀՀ էկոնոմիկայի նախարարության տուրիզմի վարչության հրահանգներով և համագործակցելով <<Դիլնետ Սերվիս>> ՀԿ-ի հետ շարունակվել են կազմակերպել տարբեր թեմաներով սեմինար քննարկումներ, որոնց արդյունքում բարձրացել է պատասխանատուների հմտություններն ու գիտելիքների մակարդակը:

Մասնավորապես. «Զբոսաշրջության և զբոսաշրջային գործունեության մասին» ՀՀ օրենքով սահմանված պահանջների վերաբերյալ տրամադրվել է անհրաժեշտ տեղեկատվություն:

ՕՔՍՖԱՄ հայաստանյան կազմակերպության հետ կնքված համագործակցության հուշագրի շրջանակներում Այրումում կառուցվել է պահածոների գործարան, հիմնվել սառնարանային տնտեսություն: Սեվքար համայնքում հիմնվել է մինի պահածոների արտադրամաս, սառնարանային տնտեսություն: Մի շարք համայնքներում կառուցվել են ջերմոցային տնտեսություններ, որոնց քանակները կավելանան նաև 2015թվականին: Նշված աշխատանքների իրականացման բոլոր փուլերում մարզպետարանը ցուցաբերել է անհրաժեշտ աջակցություն, որոնց արդյունքում ստեղծվել են ավելի քան 30 նոր աշխատատեղեր:

Առկա բազաների թարմացման նպատակով մարզպետարանի զարգացման ծրագրերի և վերլուծության բաժնի կողմից ուսումնասիրվել և ՀՀ էկոնոմիկայի նախարարություն է ներկայացվել տեղեկատվություն մարզում գործող հյուրանոցային տնտեսությունների և նրանց ունեցած հզորությունների մասին:

2014թ. մարզում գործել է 11 մինի ՀԷԿ-էր, որոնց ընդհանուր հզորությունը կազմում է մոտ 10000 կվտ, էլ էներգիայի փաստացի օգտակար առաքումը 31.28մլն.կվտ :

***1.3 Մարզի տնտեսական զարգացմանն նպաստող իրավական դաշտի կատարելագործման նպատակով օրենսդրա-իրավական առաջարկների ներկայացում ՀՀ կառավարություն կամ պետական կառավարաման այլ մարմիններ:***

***(Պետք է ներկայացվի տեղեկատվություն հաշվետու ժամանակահատվածում կոնկրետ իրավական ակտի մասով ներկայացրած առաջարկների, ընթացքի և արդյունքների մասին տեղեկատվություն)***

- ՀՀ կառավարության 2012թ.մարտի 22 թիվ 383-Ն որոշմամբ հաստատված Տավուշի մարզի 2012-2015թթ սոցիալ տնտեսական զարգացման ծրագրի 2014թ. տարեկան աշխատանքային պլանը կազմվել և ներկայացվել է ՀՀ տարածքային կառավարման նախարարություն: Նշյալ ծրագրի մի բաժինը նվիրված է ՓՄՁ և մասնավոր հատվածի զարգացմանը, որի վերաբերյալ ՀՀ կառավարության որոշման համաձայն կազմվել և սահմանված կարգով ներկայացվել է մոնիտորինգի և գնահատման կիսամյակային և տարեկան հաշվետվություն:

Տավուշի մարզի 2012-2015թթ զարգացման ծրագրում ընդգրկված են վանական համալիրների, թանգարանների, գրադարանների, մշակութային տների, համայնքային կենտրոնների նորացման կամ վերականգնման ծրագրեր, որոնցից հատկանշական է Հաղարծին վանական համալիրի հիմնանորոգման և վանատան կառուցման աշխատանքները, Կողբի Սուրբ Հովհաննես եկեղեցու կառուցման աշխատանքները որի բացումը տեղի ունեցավ ս/թ հունիսի 1-ին Բերդի եկեղեցու կառուցման աշխատանքները որի բացումը տեղի ունեցավ ս/թ սեպտեմբերի 14-ին: Ընթացքի մեջ են Վարագավանքի հիմնանորոգման և Իջևանի Մեծ եղեռնի 100 ամյակին նվիրված մատուռի կառուցման աշխատանքները:

ՀՀ կառավարություն և մարզպետարանի ուշադրության կենտրոնում է Իջևանի սիմպոզիումի վերականգնման ծարգիր-առաջարկը:

**2.Հանրապետական գործադիր մարմինների հետ համագործակցության ապահովում և դրանց քննարկմանը վերջիններիu իրավաuությանը վերաբերող մարզին առնչվող հարցերի ներկայացում**

***2.1Մարզի տնտեսական զարգացման բնագավառում հանրապետական գործադիր մարմինների հետ համագործակցության իրականացում:***

***(Պետք է ներկայացվի տեղեկատվություն հաշվետու ժամանակահատվածում կոնկրետ հանրապետական գործադիր մարմինների հետ համատեղ իրականացվող ծրագրերի ու միջոցառումների, դրանց ընթացքի, արդյունքների մասին)***

Տնտեսական զարգացման ոլորտի խնդիրների լուծման նպատակով Տավուշի մարզպետարանը 2014թ.-ին շարունակել է սերտորեն համագործակցել ՀՀ Տարածքային կառավարման և արևակարգ իրավիճակների նախարարության, ՀՀ Էկոնոմիկայի նախարարության, ՀՀ գյուղատնտեսության, տրանսպորտի և կապի նախարարությունների ինչպես նաև հանրապետական գործադիր մարմինների տարածքային ստորաբաժանումների հետ:

Տնտեսական զարգացման նպատակով <<Մասիս տաբակ>> ի կողմից 2014թ. շարունակվել են ծխախոտի մշակությունը և վերամշակումը: Հաշվետու տարում ցանքատարածությունները կազմել են շուրջ 310 հա:

Մարզպետարանի և ՓՄՁ ԶԱԿ-ի համագործակցությամբ 2014 թ-ին իրականացվել են  6 սկսնակ գործարարների դասընթացներ, որից 3-ը Նոյեմբերյանի տարածաշրջանում, 2-ը Իջևանի, 1-ը Դիլիջանի: Յուրաքանչյուր դասընթացին մասնակցել է 20 հոգի, որի արդյունքում հաստատվել է 65 գործարար ծրագիր, որից առ այսօր ֆինանսավորվել է 43-ը: 10 ջերմոցագործի և 4 սառնարանային գործունեությամբ զբաղվողի Տրամադրվել է դրամաշնորհ /  սարքավորման տեսքով, մինչև 600.000 դրամ արժողությամբ/ : Ֆինանսավորված ծրագրերի ընդհանուր արժեքը կազմում է ավելի քան 100 մյն.դրամ:

Մարզպետարանի անմիջական աջակցությամբ մարզի արտադրողների մասնակցությամբ Դիլիջանում կազմակերպվել է գորգի փառատոն, որտեղ իրականացվել է արտադրանքների ցուցահանդես վաճառք :

**2.2 *Մարզի տնտեսական զարգացման բնագավառում հանրապետական գործադիր մարմինների իրավասությանն վերաբերվող մարզում առկա հիմնախնդիրների, առաջարկների ներկայացման ապահովում:***

***(Պետք է ներկայացվի տեղեկատվություն հաշվետու ժամանակահատվածում մարզում առկա հիմնախնդիրների, տնտեսական զարգացմանը ուղղված առաջարկների համապատասխան հանրապետական գործադիր մարմիններին ներկայացման, դրանց ընթացքի և արդյունքների մասին)***

Ոլորտի աշխատանքները համակարգելու նպատակով 2014թ. Մարզպետարանը շարունակել է համագործակցել ինչպես Հանրապետական գործադիր մարմինների, այնպես էլ հանրապետությունում և մարզում գործող տեղական և միջազգային կազմակերպությունների (ՓՄՁ ԶԱԿ, ՔԱՐԴ, GIZ, Դիլնետ սերվիս ՀԿ-ի, AM Փարթներզ ՀԿ-ի, Վորդ Վիժն ՏՏԶԾ, Հայաստանի առևտրաարդյունաբերական պալատ, IFAD, UNDP, USAIDI, ՕՔՍՖԱՄ, Դիակոնիա բարեգործական հասարակական կազմակերպություն, ՀՀՀ, ՀՍՆՀ, բանկեր, վարկային կազմակերպություններ), հիմնարկ ձեռնարկությունների և փոքր և միջին բիզնեսով զբաղվող կազմակերպությունների ու անհատ ձեռներեցների հետ: Մարզպետարանի և ՓՄՁ ԶԱԿ-ի անմիջական աջակցությամբ ավելի քան 100 անհատ ձեռներեցներ տարբեր բանկերից կամ վարկային կազմակերպություններից բիզնեսի զարգացման նպատակով ստացել են վարկեր:

Տարվա ընթացքում համագործակցելով Վորդ-Վիժն Տավուշի տարածքային զարգացման գրասենյակի հետ մարզպետարանում կազմակերպվել են քննարկումներ դոնոր կազմակերպությունների և մարզի հասարակական կազմակերպությունների հետ, արդյունքում մի շարք հասարակական կազմակերպություններ մասնակցել են դրամաշնորհային մրցույթների, որոնցից մի մասը հաղթել են և իրականացրել ծրագրեր:

**3. Նոր աշխատատեղերի ստեղծման ուղղությամբ գործառույթների իրականացում**

**3.1 *Մարզի տնտեսության զարգացմանը նպաստող ներդրումային հնարավորությունների բացահայտում, ներդրումային ծրագրերի մշակում և ներկայացում պոտենցիալ ներդրողներին, մասնավորապես գործարար համաժողովների, ցուցահանդեսների կազմակերպման և արտերկրում մասնակցության, այլ երկրների մարզերի հետ տնտեսական համագործակցության իրականացման միջոցով և այլն:***

***(պետք է ներկայացվի տեղեկատվություն ներդրումային հնարավորությունների բացահայտման, հաշվետու ժամանակահատվածում մշակած և ներկայացրած ներդրումային առաջարկներ, կազմակերպած ու մասնակցած ցուցահանդեսների ու համաժողովների, ինչպես նաև իրականացրած կամ մեկնարկած ներդրումային առաջարկների մասին)***

- ՀՀ Տավուշի մարզը տնտեսական համագործակցության ուղղությամբ կնքված պայմանագրեր ունի ՌԴ Կրասնոդարի երկրամասի, Ուկրաինայի Հանրապետության Չերկասկի և Խարկովի մարզերի, Իտալիայի Հանրապետության Ֆրիուլի-Վենեցիա-Ջուլիա նահանգի, Պարսկաստանի կենտրոնական նահանգի, Ֆրանսիայի Օ-դը-Սեն նահանգի, ՕՔՍՖԱՄ հայաստանյան գրասենյակի հետ, որոնց արդյունքում իրականացվում է բազմակողմանի տնտեսական համագործակցություն տարբեր ոլորտներում:

Ֆրանսիայի Օ-դը-Սեն նահանգի աջակցությամբ շարունակվում է մարզի մի շարք համայնքներում իրականացվել տարբեր ծրագրեր, որի շրջանակներում հիմնվել է տնկարանային տնտեսություն, կառուցվել 2 ագրոբազաներ, կառուցվել խմելու և ոռոգման ջրագծեր, համայնքային կենտրոններ, վերանորոգվել դպրոցներ: Հատկանշական է տավարաբուծության ծրագիրը, որը իր որակներով աննախադեպ է: Հիմնված անասնապահական համալիրի բազայի վրա Կիրանց և Նավուր համայնքներում կառուցվել են մինի անասնապահական ֆերմաներ, տրամադրվել բարձր կաթնատու ցեղի կովեր, իսկ Բարեկամավանում Գանձաքարում, Արծվաբերդում մինի ֆերմայի հիմնման աշխատանքներն ընթացքի մեջ են: Նույն ծրագրի շրջանակներում Լուսաձորի անասնապահական համալիրին կից կառուցվել է ուսումնական կենտրոն, որտեղ մասնագիտական գիտելիքներ և հմտություններ են ձեռք բերում մարզի ինչպես գյուղատնտեսության, այնպես էլ այլ ոլորտներում գործունեություն ծավալող տնտեսվարող սուբյեկտները: Ծրագրի շրջանակներում 2014թ. Երեք անգամ մարզ են այցելել ֆրանսիայի պատվիրակները:

Բելառուսի Հանրապետության Վիտեբսկի մարզի հետ ստորագրվել է << Բելառուսի Հանրապետության Վիտեբսկի մարզի և Հայաստանի Հանրապետության Տավուշի մարզի միջև առևտրատնտեսական, գիտատեխնիկական և մշակութային համագործակցության մասին>> համաձայնագիր:

Եվրոմիության EaPTC ծրագրի շրջանակներում 2014թ. Դիլիջանում և Թբիլիսիում տեղի է ունեցել համաժողոցներ, որին մասնակցում էին Հայաստանի, Վրաստանի, Ադրբեջանի, Ուկրաինայի, Բելոռուսի և Մոլդովայի պատվիրակությունները: համաժողովին մասնակցել է նաև Տավուշի մարզպետարանի ներկայացուցիչները մարզպետի գլխավորությամբ: Եվրոմիության կողմից ֆինանսավորվող վերոհիշյալ ծրագրի դրամաշնորհների հայտերի ընդունման մեկնարկը տրվել է:

Եվրոմիության Արևելյան գործընկերության ծրագրի շրջանակներում 2014թ նոյեմբերին Կիևում տեղի ունեցավ իրականացված դրամաշնորհային ծրագրերի շնորհանդեսը, որին հայկական պատվիրակության կազմում մասնակցում էր նաև Տավուշի մարզպետարանի ներկայացուցիչը:

<< Համայնքների գյուղատնտեական ռեսուրսների կառավարման և մրցունակության ծրագիրը>> համայնքների արոտավայրերի կառավարման և անասնապահության բարելավման շրջանակներում մարզի 10 համայնքներում իր գործունեությունը շարունակել է նաև 2014թ.: Ծրագրի մոտավոր արժեքը կազմում է / 600մլն դրամ: Արդյունքում ստեղծվել է ավելի քան 175 հիմնական և ժամանակավոր աշխատատեղեր: 2014թ. ևս Տավուշի մարզպետարանը ակտիվորեն մասնակցել է մի շարք կլոր սեղանների, համաժողովների և սեմինար աշխատանքների, որի ընթացքում ձեռք են բերվել մի շարք գործարար պայմանավորվածություններ:

**3.2 Մարզում նոր աշխատատեղերի ստեղծմանն և գործող ձեռնարկություններում աշխատատեղերի ընդլայնմանն ուղղված ծրագրերի խրախուսում:**

**(Պետք է ներկայացվի վերը նշված ծրագրերի մասով հաշվետու ժամանակաշրջանում մարզպետի կողմից իրականացված միջոցառումները, ինչպես նաև տեղեկատվություն մարզում առկա աշխատատեղերի, հաշվետու ժամանակաշրջանում ստեղծված նոր աշխատատեղերի մասին, այդ թվում վերը նշված ծրագրերի ադյունքում):**

- Մարզպետարանի կողմից շարունակվել է խրախուսվել նոր աշխատատեղերի ստեղծման ծրագրերը: 2014թ. նույնպես մշակվել է ՓՄՁ աջակցության և մասնավոր հատվածի զարգացման տարածաշրջանային ծրագրեր` այդ գործընթացներում ներգրավելով ՏԻՄ և գործարար համայնքի ինչպես նաև հասարակական կազմակերպությունների ներկայացուցիչներին:

Նոր աշխատատեղերի ստեղծմանն և գործող ձեռնարկություններում աշխատատեղերի ընդլայնմանն աջակցելու նպատակով մարզպետարանը համագործակցելով Դիլնետ Սերվիս ՀԿ-ի և ՓՄՁ ԶԱԿ մարզային մասնաճյուղի հետ սկսնակ և գործող կազմակերպություններին ցուցաբերել է աջակցություն, կատարվող աշխատանքների և նոր նախաձեռնությունների վերաբերյալ ապահովել անհրաժեշտ լուսաբանում: 2013թ. UNDP, USAIDI, Մասիս տոբակոն, <<Հիմնատավուշ>> հիմնադրամը,ՙՙՔաունթերփարթ՚՚ ինտերնելշնլը, ՀՕՖ-ի հայաստանյան մասնաճյուղը, ՙՙՀիմնատավուշ՚՚ զարգացման հիմնադրամը,ՀՀՀ և ՀՍՆՀ-ը մարզի համայնքներում շարունակել են իրականացնել ծրագրեր:

2014թ. Համագորշակցելով ՀՀ սոցապ նախարարության հետ, անց է կացվել աշխատանքի տոնավաճառ, որի արդյունքում բազմաթիվ գործազուրկներ ապահովվել են հիմնական կամ ժամանակավոր աշխատանքով:

Ընթացիք տարումում մարզում ստեղծվել է ավելի քան 450 նոր աշխատատեղ:

**4.Մարզում տնտեսական հնարավորությունների բացահայտման և իրազեկման ուղղությամբ գործառույթների իրականացում**

**4.1 *Առնվազն տարեկան կտրվածքով մարզի առկա ներուժի և տնտեսական վիճակի վերլուծության իրականացում և ներկայացում ՀՀ կառավարություն:***

***(պետք է ներկայացվի տեղեկատվություն կատարված վերլուծության ՀՀ կառավարություն ներկայացնելու մասին)***

- Կիսամյակային և տարեկան կտրվածքով մարզպետարանի համապատասխան ստորաբաժանումների կողմից շարունակվել են ուսումնասիրությունները, ինչպես նաև իրականացվել տնտեսական վիճակի վերլուծություն և արդյունքների վերաբերյալ սահմանված կարգով տեղեկատվություն ներկայացվել Հայաստանի Հանրապետության կառավարություն: Նշված աշխատանքներում ներգրավվել են մարզպետարանի պատասխանատուներ, համայնքային միությունների, հասարակական կազմակերպությունների և այլ պատասխանատու կազմակերպությունների ներկայացուցիչներ:

Թափուր պաշտոնների բացահայտման և լրացման նպատակով 2014թ.մարզպետարանի պահանջով տեղեկատվություններ է տրամադրվել ինչպես զբաղվածության մարզային կենտրոնից, այնպես էլ մարզի տարածքում գործող հիմնարկ ձեռնարկություններից և համայնքապետարաններից, որի արդյունքում ավելի քան 368 գործազուրկ ապահովվել են աշխատանքով: 2014թ. 15 գործազուրկ ապահովվել են աշխատանքով ՄԱԿ-ի ՀՊԾ-ի դպրոցական սնունդ ծրագրի շրջանակներում:

4.2 **Առկա արդյունաբերական ձեռնարկությունների, հանքահումքային, զբոսաշրջային (ռեկրեացիոն, պատմամշակութային և այլն), մարդկային (գիտական, մասնագիտացում, աշխատուժ և այլն) ռեսուրսների և ենթակառուցվածքների գույքագրում:**

***(պետք է ներկայացվի տեղեկատվություն կատարված գույքագրման մասին և գույքագրման արդյունքները)***

Տավուշի մարզի զբաղվածության ֆորումի նախաձեռնությամբ և GIZ գերմանական կազմակերպության միջոցներով կազմված տուրիզմի և պահածոյագործության ոլորտի օբյեկտների գույքագրման, առկա հիմնախնդիրների վեր հանման, ըստ տնտեսությունների զբաղմունքների ինչպես նաև թափուր և դժվար համալրվող աշխատատեղերի գույքագրման արդյունքում 2014թ. մարզպետարանի կողմից ավելի քան 16 մարդու ուղղորդվել է համապատասխան աշխատանքի: Մարզպետարանի, և ,,Դիլնետ սերվիս.. կազմակերպության համագործակցությամբ, զբոսաշրջության խթանման նպատակով կվերանայվել է մարզի զբոսաշրջային քարտեզը, որում ներառվել են զբոսաշրջային (ռեկրեացիոն, պատմամշակությաին և այլն/ օբյեկտներն ամբողջությամբ:

Տավուշի մարզի զարգացման ծրագրի մշակման փուլում ևս իրականացվել է մարզում առկա արդյունաբերական ձեռնարկությունների, հանքահումքային, զբոսաշրջային (ռեկրեացիոն, պատմամշակությաին և այլն), մարդկային (գիտական, մասնագիտացում, աշխատուժ և այլն) ռեսուրսների և ենթակառուցվածքների գույքագրում:

Զբոսաշրջության բնագավառում ընդլայնվել և հիմնանորոգվել է Բերդի հյուրանոցը,Իջևանի տարածաշրջանում մի շարք հյուրանոցներ, ռեստորաններ ու համգստի գոտիներ Դիլիջան քաղաքում իրականացվել են հսկայական բարեկարգման աշխատանքներ, որը էապես նպաստում է զբոսաշրջության զարգացմանը: Հատկանշախան է, որ 2014թ. ՀՀ կառավարության կողմից հաստատվեց Դիլիջան քաղաքի զարգացման ծրագիրը, որում մեծ տեղ են գրավում զբոսաշրջության զարգացմանն ուղղված միջոցառումներ: Մարզի տարածքում տարբեր կազմակերպությունների և անհատ ներդրողների կողմից ավելացել են խաղահրապարակների, սննդի կետերի և սրճարանների թիվը: Հատկանշական է Իջևանի քաղաքային զբոսայգում Ուկրաինայաբնակ Իջրանցի Ղազարյանների միջոցներով կառուցված խաղահրապարակը: Բարեկարգվել է Հաղարծին վանական համալիրի տարածքը,ավարտվել է Կողբի Սուրբ Հովհաննես եկեղեցու կառուցման աշխատանքները որի բացումը տեղի ունեցավ ս/թ հունիսի 1-ին, Բերդի եկեղեցու կառուցման աշխատանքները, որի բացումը տեղի ունեցավ ս/թ սեպտեմբերի 14-ին: Ընթացքի մեջ են Վարագավանքի հիմնանորոգման և Իջևանի Մեծ եղեռնի 100 ամյակին նվիրված մատուռի կառուցման աշխատանքները:

Նշված աշխատանքների իրականացման բոլոր փուլերում մարզպետարանը ցուցաբերել է համապատասխան աջակցություն: Սիրողական ձկնորսությանը աջակցելու նպատակով համագործակցելով Տավուշի մարզային ՙՙՈրսմիավորման՚՚ հետ շարունակվել և շուրջ 10 լճակներում և մարզի գետերում կրկին բաց են թողնվել ձկնատեսակներ :

**5.Աջակցում մարզում փոքր և միջին ձեռնարկատիրության զարգացմանը**

**5.*1Ձեռնարկատիրական գործունեությանն առնչվող իրավաօրենսդրական ակտերի և դրանցում տեղի ունեցող փոփոխությունների վերաբերյալ մարզի գործարարների շրջանակներում տեղեկատվության տարածման համակարգային միջոցառումների իրականացում, ինչպես նաև իրավաօրենսդրական նոր նախաձեռնությունների քննարկման նպատակով մարզի գործարարների և վերջիններիս շահերը ներկայացնող այլ կառույցների ներկայացուցիչների հետ հանդիպումների կազմակերպում:***

***(պետք է ներկայացվի տեղեկատվություն գործարարների հետ կազմակերպված քննարկումների, հնդիպումների վերարաբերյալ, ինչպես նաև մասնակիցների քանակի և իրազեկվածության արդյունքների վերաբերյալ, նոր բացված կամ ՓՄՁ պետական աջակցության ծրագրերում ներգրավված սուբյեկտների վերաբերյալ):***

- Ձեռնարկատիրական գործունեությանն առընչվող իրավաօրենսդրական ակտերի և դրանցում տեղի ունեցող փոփոխությունների վերաբերյալ մարզի գործարարների շրջանակներում տեղեկատվության տարածման համակարգային միջոցառումների իրականացման, ինչպես նաև իրավաօրենսդրական նոր նախաձեռնությունների քննարկման նպատակով մարզի գործարարների և վեևջիններիս շահերը ներկայացնող այլ կառույցների ներկայացուցիչների հետ կազմակերպվել են բազմաթիվ հանդիպումներ, պարզաբանվել են գործող իրավական և օրենսդրական փաստաթղթերը, կազմակերպվել են կլոր սեղաններ ՓՄՁ ԶԱԿ գրասենյակներում և հանդիպումներ <<Տավուշ>> մարզային և <<Իջևան>> ստուդիաներում: <<Տավուշ>> մարզային թերթում լույս են տեսել գործարարների շահերը ներկայացնող հայտարարություններ: Անհրաժեշտ տեղեկատվությունները տեղադրվել են նաև մարզպետարանի կայքում, առկա խնդիրները քննարկվել մարզպետի մոտ հրավիրված խորհրդակցություններում և մարզխորհրդի նիստերում:

Հաշվետու տարում համագործակցելով ՓՄՁ ԶԱԿ մարզային գրասենյակի հետ կազմակերպվել է 6 հանդիպում սկսնակ գործարարների հետ, որից 3-ը Նոյեմբերյանի, 2-ը Իջևանի, 1-ը Դիլիջանի տարածաշրջաններում: Յուրաքանչյուր դասընթացին մասնակցել են 20 հոգի, որի ընթացքում հաստատվել են 65 գործարար ծրագիր: Հաստատված ծրագրերից առ այսօր ֆինանսավորվել են 43-ըորի ընդհանուր արժեքը կազմում է շուրջ 100մլն.դրամ: 10 ջերմոցագործի և 4 սառնարանային գործունեությամբ զբաղվողի տրամադրվել են վարկեր  սարքավորման տեսքով, մինչև 600.000 դրամ արժողությամբ:

Պարբերաբար տրամադրվել է տեղեկատվություններ օրենսդրական փոփոխությունների վերաբերյալ ինչպես ձեռնարկատիրությամբ զբաղվողներին, այնպես էլ ՏԻՄ մարմինների պատասխանատուներին:

Տարբեր չափի տուգանքներից խուսափելու նպատակով իրավաօրենսդրական ակտերի մասին տեղեկատվություններ ու պարզաբանումներ են տրամադրվել մարզի տարածքում գործող գազալիցքավորման կետերի և հյուրանոցառեստորանային համալիրների պատասխանատու ներկայացուցիչներին:

**5.2 *Մարզում գործարարությանը աջակցության հարցերով զբաղվող կառույցների գործունեության խթանման և համատեղ միջոցառումների իրականացում:***

***(պետք է ներկայացվի տեղեկատվություն համատեղ իրականացվող ծրագրերի և արդյունքների վերաբերյալ)***

- Գործարարության աջակցության հարցերով զբաղվող կառույցների գործունեության խթանման և համատեղ միջոցառումների իրականացման առումով մարզպետարանը շարունակել է համագործակցել ՓՄՁ ԶԱԿ-ի մարզային մասնաճյուղի, ԱԱՊ-ի մարզային մասնաճյուղի, միջազգային մի շարք կազմակերպությունների/GIZ, USAIDI, UNDP ,Վորդ-Վիժն, ՀՕՖ-ի, Ռազմավարական զարգացման գործակալության, ՄԱԿ- ի պարենի ծրագրի, IFAD-ի և այլն/ ՀԿ-ների և ՏԻՄ ղեկավարների հետ: Իրականացվել են մի շարք համատեղ միջոցառումներ, մասնավորապես` 2012-2015թթ. մարզային զարգացման ծրագրի` արդյունաբերության, մասնավոր հատվածի և ՓՄՁ զարգացման և գործարար ծրագրերի մշակման, մարզային ավանդական ցուցահանդեսների կազմակերպման ուղղությամբ: Հատկանշական է Դիլիջանում կայացած գորգերի փառատոնը, և Բերդի մեղրի փառատոնը, որին մասնակցում էին մարզի ավելի քան 100 արտադրողներ ու գործարարներ:

2014թ.  ՓՄՁ ԶԱԿ-ի հետ համագործակցելով իրականացվել է համայնքների տնտեսական ինդեքսավորում, որի մեջ մտել են 2000 և ավելի բնակիչ ունեցող համայնքները: Ի հայտ են բերվել մրցակցային առավելություները և անց է կացվել մանրամասն հետազոտություն: PACA ծրագրի շրջանակներում իրականացվել է << Մրցակցային առավելությունների մասնակցային վերլուծություն>>, որի արդյունքում Զորական և Հաղթանակ համայնքներում կառուցվել են ոռոգման ջրագծեր:

Համագործակցության արդյունքում  դասընթացներ են անցկացվել կուտակային վճարների մասին /30 մասնակից/, հարկային փոփոխությունների մասին /25 մասնակից/, կանանց գործարարության աջակցության մասին / 17 մասնակից/, ֆինանսական պլանավորման մասին / 40 մասնակից 2 փուլով/:

Ընթացիք տարում տեղեկատվական աջակցություն են ստացել 919 դիմորդ / հարկային փոփոխությունների, բանկային գործառույթների, վարկային խնդրիների վերաբերյալ /:

**5.3 *Մարզպետարանները պետք է ակտիվ աշխատանքներ կատարեն նաև մարզերում փոքր և միջին ձեռնարկատիրությանը պետական աջակցության տարեկան ծրագրերի իրականացմանը նպաստելու ուղղությամբ, այդ թվում`***

***- Այս բաղադրիչի շրջանակներում մարզպետի կողմից պետք է կազմակերպչական բնույթի աշխատանքներ իրականացվեն ՓՄՁ պետական աջակցության տարեկան ծրագրերի հասանելիությունը տվյալ մարզի բոլոր համայնքների համար ապահովելու նպատակով: Պետք է գործընթացում ակտիվորեն ներգրավվեն մարզի բոլոր ՏԻՄ-երը: Հիմնական սկզբունքն այն է, որ մարզի համայնքապետարանների կողմից մասամբ իրականացվեն Հայաստանի ՓՄՁ ԶԱԿ-ի ներկայացուցչությունների գործառույթները, որոնք հիմնականում կայանում են տվյալ համայնքում Հայաստանի ՓՄՁ ԶԱԿ-ի գործունեության վերաբերյալ ՓՄՁ սուբյեկտների շրջանում տեղեկատվության տարածման, վերջիններիս կողմից լրացված աջակցության ծրագրերից օգտվելու հայտերի հավաքագրման, ինչպես նաև առանձին միջոցառումների իրականացման մեջ:***

- Փոքր և միջին ձեռնարկատիրությանը պետական աջակցության տարեկան ծրագրերի իրականացմանը նպաստելու ուղղությամբ իրականացվել են հետևյալ աշխատանքները. ՓՄՁ ԶԱԿ Տավուշի մարզային կազմակերպության կողմից սահմանված կարգով մարզպետարան է ներկայացվել 2014թ. ծրագիրը, որը մարզպետարանի կողմից տրամադրվել է մարզի բոլոր համայնքներին:

ՓՄՁ ծրագրերը հասանելի են եղել մարզի բոլոր համայնքներին: ՓՄՁ պետական աջակցության տարեկան ծրագրերի և ՓՄՁ ԶԱԿ-ի մարզային մասնաճյուղի գործունեության վերաբերյալ պարբերաբար ՏԻՄ-երին տրամադրվել են տեղեկատվություն /մարզխորհրդի նիստեր, առանձին հանդիպումներ/:

ՓՄՁ սուբյեկտների շրջանում տեղեկատվության տարածման նպատակով մարզպետի կողմից նշանակված է պատասխանատու մասնագետ, որը լայնածավալ աշխատանքներ է իրականացնում նախատեսվող նախագծերը և իրականացվող ծրագրերը փոքր և միջին ձեռնարկատերերի և սկսնակ գործարարների շրջանում տարածելու համար: Հատկանշական է նոր սերնդի ՀԴՄ –ներին անցնելու գործընթացը, որը ևս իրականացվել է մարզպետարանի անմիջական օժանդակությամբ:

Հայաստանի ՓՄՁ ԶԱԿ-ի Տավուշի մասնաճյուղի կողմից ՓՄՁ սուբյեկտներին աջակցություն է տրամադրվել իրավաօրենսդրական ակտերի և դրանցում տեղի ունեցած փոփոխությունների, պահանջվող հումքի, նյութերի, սարքավորումների, ֆինանսավորման հնարավոր աղբյուրների, տեղեկատվության որոնման և տրամադրման, ինչպես նաև արտասահմանյան գործընկերների որոնման ու կապերի հաստատման ուղղություններով, որոնց մասին տեղեկատվություններ են տեղադրվել մարզպետարանի կայքում:

Նեղ մասնագիտական հմտություններ պահանջող, խորհրդատվական, գործարար տեղեկատվական, իրացման խթանման և այլ ծրագրերի շրջանակներում աջակցություն են ստացել մարզիավելի քան 1000 դիմողներ:

***- Աջակցի Հայաստանի ՓՄՁ ԶԱԿ-ի մարզային մասնաճյուղերում դասընթացների կազմակերպման աշխատանքներին, որոնց կմասնակցեն ՏԻՄ-երի կողմից ներկայացված թեկնածուները: Դասընթացների ժամանակ մասնակիցներին կներկայացվեն Հայաստանի ՓՄՁ ԶԱԿ-ի գործունեության սկզբունքները, աջակցության ծրագրերի իրականացման ընթացակարգերը, հայտերի լրացման կարգը, փաստաթղթավորման նկատմամբ առաջ քաշվող պահանջները և կազմակերպչական բնույթի այլ հարցեր:***

- 2014թ. շարունակվել են կազմակերպվել դասընթացներ ինչպես մարզպետարանի ուսումնական կենտրոնում այնպես էլ ՓՄՁ ԶԱԿ-ում, <<Հիմնատավուշ>> հիմնադրամի , ՕՔՍՖԱՄ-ի կողմից հիմնված ուսումնական կենտրոններում ՏԻՄ-երի կողմից ներկայացված թեկնածուների մասնակցությամբ, որտեղ ներկայացվել են Հայաստանի ՓՄՁ ԶԱԿ-ի գործունեության սկզբունքները, աջակցության ծրագրերի իրականացման ընթացակարգերը, հայտերի լրացման կարգը, փաստաթղթավորման նկատմամբ առաջ քաշվող պահանջները, օրենսդրական փոփոխությունները, կազմակերպչական բնույթի այլ հարցեր ինչպես նաև մասնագիտական կարողությունների զարգացման դասընթացներ: ՓՄՁ ԶԱԿ մարզային մասնաճյուղի հետ համատեղ կազմակերպվել է 6 տարբեր թեմաներով դասընթացներ` մասնակցել են ավելի քան 120 ՓՄՁ սուբյեկտների ներկայացուցիչներ:Մարզպետարանի պատասխանատուները պարբերաբար մասնակցել են ՓՄՁ ԶԱԿ-ում միջազգային կազմակերպությունների ներկայացուցիչների հետ տեղի ունեցող քննարկումներին:

**-*Իրականացնի վերոնշյալ գործընթացի կազմակերպչական աշխատանքների նկատմամբ վերահսկողություն***

-Մարզպետի կողմից ամսեկան կտրվածքով իրականացվել են վերոնշյալ կազմակերպչական աշխատանքների նկատմամբ վերահսկողություն, տարբեր հարցերի վերաբերյալ պարբերաբար շրջաբերականներ են ուղարկվել ՏԻՄ ղեկավարներին և ՓՄՁ սուբյեկտներին:

Մարզպետարանի համապատասխան ստորաբաժանման և ՓՄՁ ԶԱԿ-ի մասնագետների համատեղ ուժերով իրականացվել է մարզային զարգացման ծրագրով նախատեսված 2014թ. աշխատանքային ծրագրով պլանավորված և իրականացված աշխատանքների կիսամյակային և տարեկան մոնիտորինգի գնահատումը: Ներկայումս սկսվել են 2015թ. տարեկան աշխատանքային պլանի կազմման աշխատանքները:

**6.Միջազգային կառույցների և կազմակերպությունների հետ համագործակցության ապահովում**

***6.1Մարզի տնտեսական զարգացման նպատակով միջազգային կառույցների և կազմակերպությունների հետ համատեղ կամ վերջիններիս աջակցությամբ վարկային ծրագրերի իրականացման ապահովում:***

***(պետք է ներկայացվի տեղեկատվություն հաշվետու տարում վերը նշված ծրագրերի, իրականացման ընթացքի, արդյքունքների և մարզի տնտեսության վրա ունեցած ազդեցությամ վերաբերյալ)***

-2014թ. մարզպետարանը սերտորեն համագործակցակցել է Եվրոմիության,IFAD, GTZ, GIZ, Վորլդ Վիժն, Դիակոնիա ԲՀԿ-ի, Համաշխարհային բանկի, Հայաստան Համահայկական Հիմնադրամի ,Ասիական զարգացման բանկի, ՀՍՆՀ, ՀԲ, Քաունթերփարթ ինտերնեյշնլ կազմակերպության, USAIDI, UNDP, <<Հիմնատավուշ>> զարգացման հիմնադրամի հետ, որոնք մարզում իրականացրել են բազմաթիվ ծրագրեր ուղղված մարզի սոցիալ- տնտեսական զարգացմանը:

Մասնավորապես. հիմնվել են ագրոբազաներ, տնկարանային տնտեսություն, անասնապահական համալիր,ընդլայնվել են ծխախոտի ցանքատարածություններ և չորացման արտադրամասերը, հիմնանորոգվել ավտոճանապարհներ, խմելու և ոռոգման ջրագծեր, ձեռք բերվել գյուղ տեխնիկա:

**6.*2Մարզի տնտեսական զարգացման նպատակով միջազգային կառույցների և կազմակերպությունների հետ համատեղ կամ վերջիններիս աջակցությամբ դրամաշնորհային կամ այլ ոչ վարկային եղանակով ֆինանսավորման ծրագրերի իրականացման ապահովում:***

***(պետք է ներկայացվի տեղեկատվություն հաշվետու տարում վերը նշված ծրագրերի, իրականացման ընթացքի, արդյքունքների և մարզի տնտեսության վրա ունեցած ազդեցությամ վերաբերյալ)***

- ՕՔՍՖԱՄ Հայաստանի կողմից Տավուշի մարզում իրականացված “Կայուն Կենսապահովման” ծրագրի շրջանակներում 2013-14թթ. Մի շարք համայնքներում հիմնվել են ջերմոցային համայնքային տնտեսություն սոցիալական ձեռնարկություններ, Այրում համայնքում կառուցվել է մրգի և հատապտղի վերամշակնամ արտադրամաս և սառնարանային տնտեսություն:

Ակնաղբյուրում հիմնվել է ֆերմերական հետազոտական և փորձարարական դպրոց, Սևքարում սառնարանային տնտեսություն թարմ մրգի և բանջարեղենի պահպանման համար (250խմ):

Շարունակվում է ՙՙՀայկական միրգ՚՚ ՓԲԸ-ի կողմից իրականացվող այգիների հիմնման ծրագիրը: ՙՙՀիմնատավուշ՚՚ զարգացման հիմնադրամի կողմից 2014թ. Կառուցվել են 3 մինի ֆերմա: 2013թ. հիմնված կաթի վերամշակման արտադրամասում մթերում են նաև անհատ անասնապահերի կաթը:

Շարունակել է իր ծավալներն ընդլայնել ՙՙ Քարարտ՚՚ քարի վերամշակման գործարարնը և Իջևանի <<Բենտոնիտ>> գործարանը::